CELEX: 32007R0243
Language: lt
Date: 2007-03-06 00:00:00
Title: 2007 m. kovo 6 d. Komisijos reglamentas (EB) Nr. 243/2007 dėl leidimo 3-fitazę (Natuphos) naudoti kaip pašarų priedą (Tekstas svarbus EEE)

13.3.2007   
            
            
               LT
            
            
               Europos Sąjungos oficialusis leidinys
            
            
               L 73/4
            
         
      KOMISIJOS REGLAMENTAS (EB) Nr. 243/2007
   2007 m. kovo 6 d.
   dėl leidimo 3-fitazę (Natuphos) naudoti kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad norint naudoti priedus gyvūnų mityboje reikalingas leidimas, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį.
            
         
               (3)
            
            
               Prašymas pateiktas dėl leidimo naudoti fermentinį preparatą 3-fitazę, gaunamą iš Aspergillus niger (CBS 101.672), nujunkytiems paršeliams, penimoms kiaulėms ir mėsiniams viščiukams. Pašarų priedas priskirtinas priedų kategorijai „zootechniniai priedai“.
            
         
               (4)
            
            
               Europos maisto saugos tarnyba (toliau – tarnyba) 2006 m. birželio 15 d. ir 2006 m. gegužės 17 d. pateiktose nuomonėse padarė išvadą, kad 3-fitazė, gauta iš Aspergillus niger (CBS 101.672), nedaro neigiamo poveikio gyvūnų ir žmonių sveikatai arba aplinkai (2). Be to, ji padarė išvadą, kad fermentinis preparatas 3-fitazė, gauta iš Aspergillus niger (CBS 101.672), nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Tarnybos nuomonėje rekomenduojama taikyti atitinkamas vartotojų saugos priemones. Tarnyba nemano, kad reikia nustatyti konkrečius stebėsenos po pateikimo į rinką reikalavimus. Be to, šioje nuomonėje vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta vadovaujantis Reglamentu (EB) Nr. 1831/2003. Šio preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, kaip nurodyta šio reglamento priede.
            
         
               (5)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. kovo 6 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  Priedų ir produktų arba medžiagų, skirtų gyvūnų pašarams, mokslinės grupės ir Genetiškai modifikuotų organizmų mokslinės grupės nuomonė dėl fermentinio preparato Natuphos® (3-fitazės), gauto iš Aspergillus niger, saugos ir veiksmingumo. Priimta FEEDAP grupės 2006 m. birželio 15 d. ir GMO grupės 2006 m. gegužės 17 d., The EFSA Journal (2006) 369, p. 1–19.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas (prekinis pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūnų rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo trukmė
               
            
                  Aktyvumo vienetai/kg visaverčio pašaro, kurio drėgnumas yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai.
                  
               
            
                  4a 1600
               
               
                  
                     BASF Aktiengesellschaft
                  
               
               
                  3-fitazė
                  EC 3.1.3.8
                  (Natuphos5 000 G
                  
                     Natuphos5 000 L
                  
                     Natuphos10 000 G
                  
                     Natuphos10 000 L)
               
               
                  
                     Priedo sudėtis:
                  
                  3-fitazė, gauta
                  iš Aspergillus niger (CBS 101.672),
                  turinti mažiausią aktyvumą:
                  kieto pavidalo: 5 000 FTU/g
                  skysto pavidalo: 5 000 FTU/ml
                  
                     Veikliosios medžiagos apibūdinimas:
                  
                  3-fitazė, gauta
                  iš Aspergillus niger (CBS 101.672)
                  
                     Analizės metodas
                      (1)
                  
                  Kolorimetrinis metodas matuojant neorganinį fosfatą, fermento atpalaiduotą iš fitato substrato.
               
               
                  Paršeliai (atjunkyti)
               
               
                  
                     —
                  
               
               
                  500 FTU
               
               
                   
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, trukmę ir stabilumą granuliuojant.
                           
                        
                              2.
                           
                           
                              Naudoti atjunkytiems paršeliams iki 35 kg svorio.
                           
                        
                              3.
                           
                           
                              Rekomenduojama dozė kilogramui visaverčio pašaro: 500 FTU.
                           
                        
                              4.
                           
                           
                              Naudoti pašaruose, kuriuos daugiau kaip 0,23 % fitino, jungiančio fosforo.
                           
                        
               
                  2017 4 2
               
            
                  Penimos kiaulės
               
               
                   
               
               
                  280 FTU
               
               
                   
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo trukmę ir stabilumą granuliuojant.
                           
                        
                              2.
                           
                           
                              Rekomenduojama dozė kilogramui visaverčio pašaro: 400–500 FTU.
                           
                        
                              3.
                           
                           
                              Naudoti pašaruose, kuriuose daugiau kaip 0,23 % fitino, jungiančio fosforo.
                           
                        
            
                  Mėsiniai viščiukai
               
               
                  
                     —
                  
               
               
                  375 FTU
               
               
                   
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, trukmę ir stabilumą granuliuojant.
                           
                        
                              2.
                           
                           
                              Rekomenduojama dozė kilogramui visaverčio pašaro: 500–700 FTU.
                           
                        
                              3.
                           
                           
                              Naudoti pašaruose, kuriuose daugiau kaip 0,23 % fitino, jungiančio fosforo.
                           
                        
            
         (1)  Išsamų analizės metodų aprašymą galima rasti šiuo Bendrijos etaloninės laboratorijos adresu: www.irmm.jrc.be/html/crlfaa/